РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/134-20

26. октобар 2020. године

Б е о г р а д

ЗАПИСНИК

ПРВЕ СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 26.ОКТОБРА 2020. ГОДИНЕ

Седница је почела у 11,30 часова.

Седницу је, у складу са чланом 25. став 1. Пословника Народне скупштине, сазвао Ивица Дачић, председник Народне скупштине.

У складу са чланом 25. став 2. Пословника седници је, до избора председника Одбора, председавао народни посланик Милорад Мијатовић, најстарији члан Одбора.

Седници су присуствовали чланови Одбора: Верољуб Арсић, Зоран Бојанић, Никола Јоловић, Душко Тарбук, Оливера Пешић, Соња Влаховић, Горан Ковачевић, Александра Томић, Бобан Бирманчевић, Братимир Васиљевић, Ана Чарапић, Душан Бајатовић, Золтан Пек, Марија Јовановић и Милорад Мијатовић.

Седници су присуствовали заменици чланова Одбора: Михаило Јокић (заменик Владимира Маринковића), Никола Војиновић, Јанко Лангура, Ана Белоица и Светлана Милијић.

Седници није присуствовала члан Одбора Марина Рагуш, нити њен заменик.

У складу са чланом 25. став 3. Пословника Народне скупштине, за ову седницу одређен је следећи:

Д н е в н и р е д:

1. Избор председника Одбора;
2. Избор заменика председника Одбора.

**ПРВА ТАЧКА ДНЕВНОГ РЕДА**: **Избор председника Одбора**

Председавајући је предложио и образложио предлог да се за председника Одбора изабере др Александра Томић, члан Одбора.

Одбор је већином гласова (14 за , ниједан против, ниједан уздржан, један члан Одбора није гласао) усвојио предлог народног посланика Милорада Мијатовића и за председника Одбора изабрао др Александру Томић.

**ДРУГА ТАЧКА ДНЕВНОГ РЕДА**: **Избор заменика председника Одбора**

Председник Одбора је, предложила и образложила предлог да се за заменика председника Одбора изабере Душан Бајатовић, члан Одбора.

Одбор је већином гласова (15 за , ниједан против, ниједан уздржан, један члан Одбора није гласао) усвојио предлог председника Одбора и за заменика председника Одбора изабрао Душана Бајатовића.

Седница је завршена у 11,40 часова.

Седница је тонски снимана.

СЕКРЕТАР ПРЕДСЕДНИК

Тијана Игњатовић др Александра Томић